钦定古今图书集成/明伦汇编/闺媛典/第307卷 > 皇清四十 > 徐璧妻吴氏
## 钦定古今图书集成/明伦汇编/闺媛典/第307卷 > 皇清四十 > 徐璧妻吴氏

按《金谿县志》：吴氏，名瑶英，吴文庄公孙女，适中宪大夫徐日光之孙璧。年十九，璧病革，与吴诀曰：“无子奈何？” 吴泣曰：“若有子而守，安足云节。” 及亡，氏年十八，椎髻纺绩，以事舅姑。祖母杨氏寝疾一载，吴旦夕侍侧，尝药进饭，不少倦。其天性如此。后年百岁，无疾终。